Κατερίνα Νοτοπούλου

Η Αικατερίνη (Κατερίνα) Π. Νοτοπούλου (Θεσσαλονίκη, 30 Ιουλίου 1988), είναι Ελληνίδα πολιτικός και βουλευτής Α' Θεσσαλονίκης του Ελληνικού Κοινοβουλίου με τον ΣΥΡΙΖΑ από το 2019. 

Έχει διατελέσει υφυπουργός Μακεδονίας-Θράκης (2018-2019) στην κυβέρνηση Τσίπρα.

 Βιογραφικά στοιχεία 
 Προσωπική ζωή και σπουδές 
μικρογραφία|Κατερίνα Νοτοπούλου βουλεύτρια Α' Θεσσαλονίκης ΣΥΡΙΖΑ-Προοδευτική Συμμαχία
Γεννήθηκε στη Θεσσαλονίκη το 1988. Σπούδασε Ψυχολογία στο Αριστοτέλειο Πανεπιστήμιο Θεσσαλονίκης και κατέχει μεταπτυχιακό από το Πανεπιστήμιο Μακεδονίας στις Ευρωπαϊκές Πολιτικές Νεολαίας. Εχει εργαστεί ως πωλήτρια, γραμματέας, ψυχολόγος κ.ά.

 Πολιτική σταδιοδρομία 
Η Κατερίνα Νοτοπούλου αποτελεί μέλος του ΣΥΡΙΖΑ από το 2010. Έχει διατελέσει, επί σειρά ετών, μέλος της Κεντρικής Επιτροπής του κόμματος, ενώ στο παρελθόν ήταν υποψήφια στη Α' Θεσσαλονίκης, χωρίς να καταφέρει να εκλεγεί.

Διετέλεσε μέλος της αυτοδιοικητικής παράταξης του ΣΥ.ΡΙΖ.Α. στο δήμο Θεσσαλονίκης, «Θεσσαλονίκη Ανοιχτή Πόλη» και εκπρόσωπος Τύπου της παράταξης για τις δημοτικές εκλογές του 2014.

Από το 2016 έως το 2018 ήταν προϊσταμένη του γραφείου της Γενικής Γραμματείας του πρωθυπουργού Αλέξη Τσίπρα στη Θεσσαλονίκη.Αυτή είναι η 28χρονη που αναλαμβάνει το γραφείο του πρωθυπουργού στη Θεσσαλονίκη

Στο δεύτερο ανασχηματισμό της κυβέρνησης Αλέξη Τσίπρα Σεπτεμβρίου 2015, o οποίoς πραγματοποιήθηκε στις 29 Αυγούστου 2018, διαδέχτηκε τη Μαρία Κόλλια - Τσαρουχά στη θέση της υφυπουργού Εσωτερικών (Μακεδονίας-Θράκης),Κυβέρνησις ΑΛΕΞΙΟΥ Π. ΤΣΙΠΡΑΝέα υφυπουργός Μακεδονίας-Θράκης η Κατερίνα Νοτοπούλου αξίωμα που διατήρησε μέχρι τις 15 Φεβρουαρίου 2019. 

Στις δημοτικές εκλογές της 26ης Μαΐου 2019, ήταν υποψήφια δήμαρχος Θεσσαλονίκης με τη στήριξη του ΣΥΡΙΖΑ και κατέλαβε την τέταρτη θέση και αποκλείστηκε από τις εκλογές του Β' γύρου.

Στις βουλευτικές εκλογές του 2019 εξελέγη βουλευτής Α΄ Θεσσαλονίκης με τον ΣΥΡΙΖΑ. Επανεξελέγη βουλευτής του ΣΥΡΙΖΑ στις βουλευτικές εκλογές του Μαϊου και του Ιουνίου 2023.

 Παραπομπές 

Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Έλληνες ψυχολόγοι
Κατηγορία:Βουλευτές Α΄ Θεσσαλονίκης
Κατηγορία:Έλληνες υφυπουργοί Εσωτερικών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Δημοτικοί Σύμβουλοι ανά την Ελλάδα